 Kidnapping: ASUU kọminú lórí ọwọjà ìjínigbé, pè fún àbò fáwọn olùkọ fásitì Alaga, ẹgbẹ ASUU ni fasiti Ọbafẹmi Awolọwọ, Ọmọwe Adeọla Ẹgbẹdokun lo kede eyi nibi ipade awọn olukọ fasiti naa lori bi awọn ajinigbe ṣe ji ọkan ninu awọn olukọ fasiti naa gbe ni aipẹ yii. Ṣọra, Loom Money Nigeria kọ ni ètò sogún-dogójì tí yóò kọkọ wọ Nàìjíríà Iṣẹ ni mó ń wá kí wọn tó lo orúkọ mi fi gbé Sẹnétọ Adeleke lọ sí ilé ẹjọ N1 mílíọnù leè mú kí, orílẹèdè Nàìjíríà, Pẹlúmi Akínṣọlá ó pàdánú àmì ẹyẹ Olympiad Ọmọwe Ẹgbẹdokun woye pe ọwọja iṣẹlẹ ijinigbe atawọn iwa ipa miran to n waye lorilẹede Naijiria bayii fihan pe ijọba ti kuna lori eto ipese abo fawọn eeyan orilẹede Naijiria. O ni eyi ti o bani ninu jẹ julọ naa ni bi iṣẹlẹ ijinigbe ati igbesunmọmi naa ti ṣe sun de ipinlẹ Ọṣun nibi ti ọpọ n fi ọkan si gẹgẹ bii ọkan lara awọn ipinlẹ ti alaafia sodo si julọ lorilẹede Naijiria. O ni ninu ibẹru-bojo lawọn olukọ ati akẹkọ n gbe bayii ni ọgba fasiti naa lẹyin ti awọn ajinigbe ji ọjọgbọn naa gbe ni opopona Ibadan si ifẹ to jẹ ọkan lara awọn ọna pataki to wọ ileewe naa. Ni ọjọ karun oṣu karun ọdun 2019 lawọn ajinigbe ji Ọjọgbọn Adeyinka Adegbẹhingbe gbe ti wọn ko si fi silẹ afi igba ti wọn gba miliọnu marun naira lọwọ awọn eeyan rẹ. Awọn olukọ fasiti lorilẹede Naijiria ni pẹlu bi nnkan ṣe n lọ yii o ṣeeṣe ki awọn gunle iyanṣẹlodi lati fi ẹhonu han lori bi jiji awọn olukọ fasiti gbe ṣe wa di tọrọ fọnkale lorilẹede Naijiria. : Kidnapping: ASUU kọminú lórí ọwọjà ìjínigbé, pè fún àbò fáwọn olùkọ fásitì 